آیت الله علوی گرگانی:

غیر علمی امور میں طلاب کی مشغولیت آفت ہے

سرزمین قم ایران کے مرجع تقلید حضرت آیت الله علوی گرگانی نے طلاب کے لئے غیر علمی سرگرمیوں کو حوزہ علمیہ کے لئے آفت جانا اور اور اس سلسلے میں حوزہ کے ذمہ داروں کو چارہ جوئی کی دعوت دی ۔

خبر کا کوڈ: ۴۲۴۸۸۴

تاریخ: ۰۵ اسفند ۲۰۱۶ - ۱۳:۲۹

رسا نیوز ایجنسی کے رپورٹر کی رپورٹ کے مطابق، مراجع تقلید قم میں حضرت آیت الله علوی گرگانی نے آج حوزہ علمیہ قم کے فقہ و اصول کے ممتازین سے اپنے دفتر میں ملاقات اور گفتگو کی ۔

حضرت آیت الله علوی گرگانی نے اس ملاقات میں طلاب کو نصیحتیں کرتے ہوئے کہا: رھبر معظم انقلاب اسلامی ایران کی فرمائشات پر بندہ کی بھی تاکید ہے اور ہم نے مراجع تقلید سے بھی یہ بات کہی ہے کہ کچھ لوگوں کو فقہ و اصول کے میدان سے مخصوص کیا جائے ۔

انہوں نے طلاب و افاضل حوزہ علمیہ کو ملازمتیں کرنے پر سخت تنقید اور اسے حوزہ کے لئے آفت بتایا اور کہا : حوزہ کے مسئولین اس سلسلے میں چارہ جوئی کریں ، افسوس بہت سارے طلاب ملازمتوں کی بنیاد پر اس لائن سے دور ہوگئے جبکہ جو کچھ ائمہ معصومین(ع) کے مد نظر تھا وہ فقہ و فقاہت ہے ۔

حوزہ علمیہ قم میں درس خارج فقہ و اصول کے مشھور استاد نے طلاب کی مشکلات کی رسیدگی کرنے کی تاکید کی تاکہ وہ کمترین مشکلات کے ساتھ اپنی تعلیم کا سلسلہ آگے بڑھا سکیں ۔

حضرت آیت الله علوی گرگانی نے آیه نفر « فلولا نفر من کل فرقۃ طایفہ لیتفقھوا فی الدین » کی تلاوت کرتے ہوئے کہا: جیسا کہ ماضی میں نجف اشرف میں حوزہ علمیہ تھا ہمیں اسی راستے پر گامزن رہنا چاہئے ۔

واضح رہے کہ اس ملاقات کی ابتداء میں فقہ و اصول کے ایک استاد نے ممتاز طلاب کی فعالیتوں کی مختصر رپورٹ کے پیش کی ۔/۹۸۸/ ن۹۳۰/ ک۳۱۲